สวัสดีค่ะ ตอนนี้ตั้งครรภ์ได้10weekแล้วค่ะ ได้ไปพบแพทย์จากนั้นคุณให้เข้าไปอัลตราซาวด์ลูกในท้อง เห็นลูกเราเค้าหันศีรษะอยู่แถบซ้าย แต่เห็นภาพซาวด์ของแม่ท่านอื่นศีรษะลูกเค้าหันไปทางแถบขวา แบบนี้ผิดปกติมั้ยคะ หรือปกติแล้วเด็กจะหันไปทางไหนก็ได้คะ
สวัสดีค่ะ ในช่วงตั้งครรภ์อ่อนๆดังกล่าวมานั้น ทารกยังตัวเล็กมาก และสามารถขยับไปมาได้หลายทิศทาง คือหันได้ทั้ง 2 ทาง ไม่ได้มีความแตกต่างอะไรกันค่ะแนะนำไปตามนัดการฝากครรภ์อย่างต่อเนื่อง แพทย์จะอัลตราซาวน์เป็นระยะ สิ่งสำคัญคือเด็กมีความสมบูรณ์แข็งแรง และกลับเอาหัวลงเมื่อใกล้คลอดค่ะ